Euphorbia helioscopia

Euphorbia helioscopia edo esne-belarra Euphorbiaceae familiako landare belarkara da.

Hari darion esnearengatik sendabelar gisa erabili izan bada ere oso toxikoa da.

 Taxonomia 
Lineok deskribatu zuen Zientziarako 1753. urtean Species Plantarum liburuan.

Euskaraz Euphobia generoko landare guztiei esaten zaie esne-belar, hala ere Euskal Herrian ohikoena izateagatik espezie honek ere esne-belar izena du.

 Deskribapena 
40 cm arteko zurtoin bakarra du. Zurtoina tentea eta sendoa da, eta iletxo gorrixkak ditu, 1'5 mm-koak. Hostoak txandakatuak dira, obobatuak, kamutsak eta kanpoaldean pixkat zerratuak.

Loreak infloreszentziatan multzokatzen dira, kopa itxurako inbolukrua osatuz.

Fruitua 4 mm-ko kapsula bat da.

 Habitata 
Eguzki zalea da eta leku nitrifikatuetan hazten da, hainbat aletako multzoak osatuz. Gizakiaren eragin handia duten eremuetan ohikoa da; bide ertzetan, ongarrituriko zelaietan, bertan behera utzitako tokietan... 1.500 metro arteko altueratan ikusten da.

 Ugalketa 
Urteroko landarea da, hau da, urtebeteko zikloa betetzen du. Urtarrila eta maiatza artean loratzen da.

 Erabilera 

Esne-itxurako izerdia du, hortik datorkio izena. Esne-hori toxikoa da gizatiarentzat, ukitzen duen atala erre egiten du. Hori baliatzen da hain zuzen azalean ateratzen diren garatxoak eta kozkorrak erretzeko. Horretarako esnea ozpinarekin nahastu eta horretan blaituriko oihaltxo bat garatxoan jartzen da gau osoz.

Duen toxikotasunarengatik kontuz ibili behar da landarea jasotzerakoan eta hura manipulatzen ibili ondoren eskuak ongi garbitu behar dira.

 Iruditegia 

 Erreferentziak 

 Kanpo estekak 

Kategoria:Euphorbia
Kategoria:Lineok deskribatutako taxonak
Kategoria:Euskal Herriko flora
Kategoria:Sendabelarrak
Kategoria:Landare pozoitsuak
Kategoria:Europako flora